CELEX: 32014R0121
Language: et
Date: 2014-02-07 00:00:00
Title: Komisjoni rakendusmäärus (EL) nr 121/2014, 7. veebruar 2014 , milles käsitletakse L-selenometioniini kasutamise lubamist kõikide loomaliikide söödalisandina  EMPs kohaldatav tekst

8.2.2014   
            
            
               ET
            
            
               Euroopa Liidu Teataja
            
            
               L 39/53
            
         KOMISJONI RAKENDUSMÄÄRUS (EL) nr 121/2014,
   7. veebruar 2014,
   milles käsitletakse L-selenometioniini kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus L-selenometioniini lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse seleeni sisaldava orgaanilise ühendi L-selenometioniini kasutuse lubamist kõikide loomaliikide söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 2. mai 2013. aasta arvamuses (2) järeldusele, et kavandatud kasutustingimuste korral ei avalda L-selenometioniin kahjulikku mõju loomade ega inimeste tervisele ega keskkonnale ning et seda võib pidada tõhusaks seleeni allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               L-selenometioniini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Toiduohutusamet jõudis järeldusele, et muude orgaaniliste seleeniühendite puhul kehtestatud orgaanilise seleeni sisalduse piirnormi tuleks kohaldada ka L-selenometioniini suhtes. Seega, kui söödale lisatakse ka muid seleeniühendeid, ei tohi orgaanilise seleeni sisaldus ületada 0,2 mg täissööda kilogrammi kohta.
            
         
               (7)
            
            
               Olles toiduohutusameti eespool nimetatud arvamuse kätte saanud, esitas taotleja täiendavaid andmeid, et tõendada seda, et kõnealune söödalisand püsib mikroelementide ühendeid sisaldavatesse eelsegudesse lisamisel stabiilsena.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2013); 11(5):3219.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Seleen: mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b815
               
               
                  —
               
               
                  L-selenometioniin
               
               
                  
                               
                           
                           
                              
                                 Söödalisandi kirjeldus
                              
                              L-selenometioniini tahke valmistis, mis sisaldab seleeni alla 40 g/kg
                           
                        
                               
                           
                           
                              
                                 Toimeaine kirjeldus
                              
                              Orgaaniline seleen L-selenometioniini (2-amino-4-metüülselanüül-butaanhape) kujul, mis saadi keemilise sünteesi teel.
                              Keemiline valem: C5H11NO2Se
                              CASi number 3211-76-5
                              Kristalliline pulber, mis sisaldab L-selenometioniini üle 97 %
                              ja seleeni üle 39 %.
                           
                        
                               
                           
                           
                              
                                 Analüüsimeetod
                                  (1)
                              
                              L-selenometioniini sisalduse määramine söödalisandis: kõrgsurvevedelikkromatograafia ja induktiivsidestatud plasma mass-spektromeetria (HPLC-ICPMS) pärast kolmekordset seedimist proteolüüsi teel.
                              Seleeni üldsisalduse määramine söödalisandis: induktiivsidestatud plasma mass-spektromeetria (ICPMS) või induktiivsidestatud plasma aatomiemissioonspektromeetria (ICP-AES).
                              Seleeni üldsisalduse määramine sööda eelsegudes, segasöödas või söödamaterjalis: hüdriidide tekitamisega aatom-absorptsioonspektromeetria (HGAAS) pärast mikrolainete toimel lagundamist (EN 16159:2012).
                           
                        
               
                  Kõik liigid
               
               
                  —
               
               
                   
               
               
                  0,50 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
                              3.
                           
                           
                              Söödalisandi valmistamisel kasutatud tehnoloogilised lisandid ja söödamaterjal peavad tagama, et tolmuna eraldub õhku alla 0,2 mg3 seleeni.
                           
                        
                              4.
                           
                           
                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.
                           
                        
                              5.
                           
                           
                              Maksimaalne orgaanilise seleeni sisaldus:
                              0,20 mg seleeni kilogrammis täissöödas, mille niiskusesisaldus on 12 %.
                           
                        
                              6.
                           
                           
                              Kui valmistis sisaldab tehnoloogilist söödalisandit või söödamaterjali, mille kohta on kehtestatud maksimumsisaldus või mille suhtes on ette nähtud muud piirangud, esitab söödalisandite tootja selle teabe klientidele.
                           
                        
               
                  28. veebruar 2024
               
            
         (1)  Analüüsimeetodite andmed on kättesaadavad referentlabori veebilehel aadressil
      http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx